



**ТҮСІНІК ХАТ**

5В011700 – «Қазақ тілі мен әдебиеті», «6В01701 – Қазақ тілі мен әдебиеті» білім беру бағдарламасы бойынша кешенді емтиханның бағдарламасы оқу-бағдарламалық және әдістемелік құжаттар негізінде пәннің оқу бағдарламаларына сәйкес құрастырылған.

Кешенді емтихан бағдарламасы 5В011700 – «Қазақ тілі мен әдебиеті», «6В01701 – Қазақ тілі мен әдебиеті» білім беру бағдарламасы бойынша модульді оқу бағдарламасында берілген. «Қазақ тілінің салалары (Қазіргі қазақ тілінің фонетика, лексикология, морфология, синтаксис)», «Қазақ тілін оқыту әдістемесі» , «Грмматикалық талдау» пәндерінің мазмұнын қамтиды.

Бағдарлама мазмұнындағы сұрақтар кешені студенттің қазақ тілін оқыту әдістемесінен алынған білім нәтижелерін зерделеу мақсатында тұжырымдалды. Кешенді емтихан тапсырушы студент мынадай бағдарлардағы дайындық дәрежесін көрсетеді:

* қазақ тілін оқыту әдістемесі ғылымынң қалыптасу жолы мен даму тарихы;
* қазақтың тілші-әдіскер ғалымдарының әдістеме саласындағы зерттеу еңбектері;
* жаңартылған білім мазмұнына сәйкес қазақ тілі бойынша жасалатын оқу-әдістемелік кешен;
* ұлт дамуының өзіндік ерекшеліктері;
* білімі және түсінігін кәсіби деңгейде қолдану, зерттелетін саладағы проблемаларды шешу және дәлелдерді қалыптастыру;

Студент қазақ тіл білімінің салаларындағы теориялық ұғымдарды меңгере отырып, сол ұғымдарды қалай меңгертудің жолдарын зерделей алуы қажет. Қазақ тілін оқыту әдістемесі бойынша орта білім беру жүйесіне енгізілген жаңартылған білім беру мазмұнының ерекшелігін саралап, енгізілу алғышарттарын айқындап, критериалды бағалау жүйесінің ерекшелігін сипаттап, ғылым дамуының қазіргі жағдайы мен өзекті үрдістері бой ынша білім-пайымын таныта алуы қажет.

**1 Модуль. Қазақ тілінің салалары (Қазіргі қазақ тілінің фонетикасы, лексикологиясы, морфологиясы, синтаксисі)**

## Қазіргі қазақ тілі фонетикасы

Қазіргі казақ тілі фонетикасының негізгі зерттеу обьектісі - тіл дыбыстары. Табиғи дыбыстардың тіл дыбыстарымен арақатынасы, тіл дыбыстарының жасалуы, олардың сапасы, тілдің ең кіші бөлшегі ретіндегі дыбыстардың кызметі, казақ тілінің дыбыстар жүйесі, дыбыстардың бір-біріне әсері, орфография мен орфоэпия, казақ графикасының дамуы мен қазіргі жай-күйі туралы нақты ғылыми түсінікті фонетика пәні береді.

**Дыбыс туралы жалпы түсінік**

Тіл дыбыстарының жасалуы. Тіл дыбыстарын жасаудағы қозғалтқыш күш, оның ырғағы; ауаның жолы, карқыны, күші, созылыңқылығы. Дыбыстардың физикалық, анатомия-физиологиялық аспектілермен байланысы. Дыбыстардың артикуляция-акустикалық жақтан құралатын өзіндік қасиеттері, табиғаты. Дыбыс және фонема олардың ортақ жақтары мен айырмасы. Фонеманың өзіндік қасиеті; фонеманың түрлері (аллофондары); аллофондардың вариант, вариациялық ерекшеліктері. Әріп, алфавит. Әріптің нактылы фонемаларды таңбалау кезінде негізделетін принциптері.

**Тіл дыбыстарының жасалу жолдары**

Дыбыс жасауға қатысатын сөйлеу мүшелері (артикуляциялык мүшелер); олардың актив, пассив түрлері және атқаратын қызметтері.

Қазақ тілі дыбыстарының құрамы мен түрлері. Дауысты (вокализм) дыбыстар мен дауысссыз (консонантизм) дыбыстар. Дауысты дыбыстардың дауыссыз дыбыстардан айырмашылығы.

**Дауысты дыбыстар (вокализм)**

Дауысты фонемалардың құрамы. Дауысты дыбыстардың жасалуы:олардың әр түрлі артикуляция-акустикалық тұрғыда топтастырылуы (классификациясы): а) жасалу орнына (тілдің катысына) қарай - жіңішке (тіл алды), жуан (тіл арты). ә) жасалу жолына (жақтың катысына) карай ашық, қысаң болып бөлінуі; б) жасалу тәсіліне (ерін мен езудің қатысына) карай еріндік, езулік болып бөлінуі. Дифтонг дауыстылардың өзіндік ерекше сапалық белгілері. Орыс тілінен енген сөздердегі дауыстылар. Олардың ерекшеліктері.

**Дауыссыз дыбыстар (консонантизм)**

Дауыссыз дыбыстардың табиғаты. Дауыссыз фонемалардың кұрамы. Дауыссыз дыбыстардың жасалуы. Дауыссыздардың әр түрлі тұрғыда топтастырылуы (классификациясы). Дауыссыздар:

**Жасалу орнына карай:** 1) тіл тобы, 2) ерін тобы болып бөлінетіндігі. Актив, пассив сөйлеу мүшелерінің бір-бірімен карым-катынасына байланысты.

**Жасалу жолына карай дауыссыздар:** а) қабысыңқылар тобы, ә) жуысыңқылар тобы болып бөлінеді.

**Дауыссыздар үн мен салдырдың қатысына карай:** а) үнділер тобына және ә) үнсіздер тобына бөлінетіндігі, үнділер тобындағылар жасалу жолына қарай ауыз жолды, мұрын жолды болатыны; Үнсіздер тобындағылар үн мен салдырдың қатысына қарай қатаң, ұяң болып бөлінеді.

**Буын (Силлабизм)**

Буын, оның дауысты дыбыстың буын ішінде алып тұрған орнына карай бөлінетін және буын құрайтын дауыстының акустикасына (жуан, жіңішке, көтеріңкі, бесең, айқын, күңгірт т.б) қарай бөлінетін түрлері. Қазақтың төл сөздерінің буын жөніндегі ерекшеліктері. Сөз ішіндегі дыбыстардың орналасуына қарай буынның түрлері.

Сөздердің буын жігі мен морфемалык жігі; бұларды ажырата білудің практикалық маңызы. Буынның бір түрінің екінші түріне ауысуы (буын жылысуы, буын ығысуы т.б) оның себептері. Буын жігінің ауызекі тілде бөлінуі мен жазуда бөлінуінің кейде сәйкес келетіні, кейде сәйкес келмейтіні, оның себептері.

**Дауыс ырғағы (интонация)**

Дауыс ырғағы (интонация) және кідіріс (пауза) туралы жалпы түсінік. Дауыс ырғағының түрлері: сөз тіркестері, бірыңғай мүшелер, айқындауыш мүшелер: төл сөз бен автор сөздері сияқты түрлі категориялардың немесе хабарлы, сұраулы, бұйрықты, лепті сөйлемдердің әр түрлі (біркелкі, тұтас, көтеріңкі, бәсең, кідірісті т.б.) дауыс ырғақтары.

**Екпін (акцентуация)**

Екпін, оның басты - басты түрлері: ой екпіні (логикалык екпін) және инверсия, көңіл күйі екпіні (эмфазалық екпін), сөз екпіні (словесное ударение) және олардың бір-бірінен айырмалары. Сөз екпіні, оның түрлері: үнді (музыкалық, тоникалық екпін); лебізді (динамикалық, экспираторлык) екпін. Лебізді екпіннің күшті лебізді, бәсең лебізді болып бөлінетіні: тіркес екпіні (фразалық немесе комплекстік); көмекші (квантитатив) екпін. Қазақтың төл сөздері мен халыкаралық сөздердегі негізгі және квантитатив сөз екпіндері. Қазақ тіліндегі сөздердің екпіні көбінесе тиянақты (көбінесе соңғы буынға түсетін) және көбінесе тұрақты (омоним тұлғалы сөздерден басқалары) болып келетіні.

**Дыбыстардың өзгерістері**

Дыбыс өзгерістерінің басты - басты түрлері: игерулі (комбинаторлық), шектік (позициялык), игерусіз (спонтанды).

Игерулі өзгерістердегі бір дыбыстың екінші дыбысқа тигізетін іргелес, алшақ, ілгерінді (прогрессивтік), кейінді (регрессивтік), тоғыспалы ықпалдар. Дыбыстардың игерулі өзгерістердің сөз ішінде колданылатын орындары. Игерулі өзгерістердің қазақ тілінде жиі кездеспейтін түрлері: 1) ассимиляция, оның түрлері. 2) аккомодация (дауыстының дауыссызға немесе дауыссыздың дауыстыға әсері); 3) метатеза (сөз ішіндегі дыбыстардын орнын ауыстырып айтылуы); 4) диссимиляция (ұксатпай өзгерту - расподобление); 5) орынбасар дыбыспен алмастыру; 6) айтуда дауыссыздарды үнемдеу, түсіріп тастау. Бұлардың кездесетін орындары. Шектік (позициялык) өзгерістер, олардың игерулі өзгерістерден айырмасы. Шектік өзгерістердің басты-басты түрлері: үстеліп айтылатын сыналық дыбыстар (протеза, эпентеза, эпитеза); дауыстының әлсіреуі (редукция), оның сандық, сапалық, элизиялық, гаплологиялык түрлері; ұяң дауыссыздардың сөз соңында кідірістің алдында тұрып қатаңдауы.

**Графика және орфография**

Графика (жазу). Қазіргі алфавиттің кұрамы. Қазақ алфавитіндегі әріптер мен фонемалардың ара қатынасы. Орфография (емле). Қазақ орфографиясы туралы кысқаша мәлімет: араб әліппесі тұсындағы емле; латын әліппесі тұсындағы емле; казіргі емле. Казіргі кездегі қазақ орфографиясының негізгі (морфологиялық, фонетикалык, тарихи дәстүрлі) принциптері; ол принциптерден ауытқитын кейбір жағдайларда әріптердің, түбір тұлғалардың жазылуы; күрделі сөз түрлерініңжазылуы; Орфоэпия. Орфоэпия туралы қысқаша мәлімет. Орфоэпия мен орфография мәселелерінің ара қатысы. Фонетикалық транскрипция. Қазақ орфографиясының нормалары.

**Қазіргі қазақ тілінің лексикологиясы**

**Қазіргі қазақ тілінің лексикологиясының зерттеу обьектісі** - сөз. Лексикология пәні сөз және ұғым, сөз бен зат, сөздің атау болып қалыптасу ерекшелігі, сөздің семантикалық ерекшеліктері туралы, қазақ тілінің сөздік құрамы мен фразеологиясы туралы, олардың лексико-семантикалық, функционалдық-стилистикалық тұрғыдағы сипаты. Лексикология тіл білімінің семасиологиялық тұрғыдағы сипаты. Лексикология тіл білімінің семасиология, этимология, фразеология, лексикография салаларының теориялық мәселелерін де қамтуы.

**Сөз мағынасының дамуы.** Семасиология. Сөз және мағына. Сөз мағынасының түрлері және негізгі типтері. Лексикалық омонимдер. Көп мағыналы сөздер. Пайда болу жолдары. Түрлері. Лексикалық антонимдер. Пайда болу жолдары. Түрлері. Лексикалық антонимдер. Пайда болу жолдары. Түрлері. Зерттелу жайы. Лексикалық табу және эвфемизмдер. Өзіндік сипаты мен мәні.

Қазақ тілі лексикасының құрамы, шығу арналары, қалыптасуы мен дамуы. Қазақ тілінің сөздік құрамы және қалыптасуы мен дамуы, ерекшеліктері.

**Сөздік құрам мен негізгі сөздік қор.**Сөздік құрам мен негізгі сөздік қордың айырмасын ажырату. Сөздік құрамның толығу жолдары. Кірме сөздер мен қазақ тілінің сөзжасам тәсілдері.Сөздердің стилистикалық қолданысына қарай түрлері. Сөздік құрамның тарихи арналары,Қазақтың байырғы тума лексикасы: жалпы түркілік, қыпшақ тіліне ортақ сөздер, қазақтың тума сөдері.

Кірме сөздер, олардың қабаттары.Монғол тілінен енген сөздер.Араб тілінен, парсы тілінен, орыс тілінен енген сөздер. Кірме сөздердің өзгеріске түсуі.

**Сөздердің стилистикалық қолданысына қарай түрлері**.Бейтарап лексика,Сөйлеу тілінің лексикасы,кітаби лексика,экспресивті-эмоционалды лексика.Бұлардың зерттелуі.

**Қазақ тілі сөздік құрамының толығып даму жолдары.**Тума сөздер, кірме сөздер арқылы толығуы.Бірігу, қосарлану, қысқарту, тіркестіру арқылы толығуы.

Қазақ тілі сөздік құрамының қолдану сипатына қарай. Сөздердің стильдік қызметіне байланысты түрлері.

**Қазақ тілі сөздік құрамының актив және пассив қабаттары.** Қазіргі қазақ тіліндегі неологизмдер, семантикалық, жалпыхалықтық, авторлық неологизмдер; диалектизмдер,кәсіби сөздер,термин сөздер. Қазіргі қазақ тіліндегі көнерген сөздер: тарихи және архаизмдер.

**Фразеология, оның зерттеу нысаны, мақстаты.** Қазақ тілінің біртұтас лексикалық жүйесіне фразеологияның қатысы. Тұрақты тіркестердің түрлері. Фразеологиялық тұтастық. Фразеологиялық бірлік. Фразеологиялық сөйлемше. Фразеологизмдердің стилистикалық қызыметі. Фразеологизмдердің сөз табына қатысы, фразеологиялық синонимдер, антонимдер, варианттар.Зерттелу тарихы.

**Қазақ лексикографиясының қалыптасуы мен зерттелу тарихы**. Түркологиялық сөздіктер:М.Қашқари сөздігі,құман(қыпшақ)тілінің сөздігі, В.В.Радлов сөздігі, Абай тілінің сөздігі.

Осы күнгі сөздіктердің түрлері мен олардың сипаттамасы: аударма, түсіндірме,терминалогиялық,этимологиялық,диалектологиялық,орфографиялық,орфоэпиялық,фразеологиялық,неологизмдік.Қазақ лексикографиясының міндеттері.

**Этимология.** Этимологияның лексикология ғылымы үшін мәні. Ғылыми этимология, халықтық этимология болып бөлінуі және зерттелу жайы.

**Қазіргі қазақ тілінің морфологиясы**

Сөздердің грамматикалық қасиеттері. Грамматиканың зерттеу объектісі-тілдің грамматикалық құрылысы екені туралы. Тілдің грамматикалық құрылысы мен негізгі сөздік қоры тілдің негізі екені. Тілдің сөздік қоры, оның сөздік құрамнан айырмасы. Тілдің грамматикалық құрылысы, оның атқаратын қызметі, грамматикалық құрылыстың ерекшеліктері.

Грамматика және оның салалары. Негізгі грамматикалық ұғымдар. Грамматикалық мағына, грамматикалық форма (тұлға) туралы түсініктер. Грамматикалық мағына мен грамматикалық форманың байланысы. Грамматикалық категория, анықтамасы, белгілері,грамматикалық категорияның шарттары.

**Сөз таптары**. Тілдегі сөздің мағына жағынан атқаратын қызметі жағынан түрлілігі. Сөз атауының үш үлкен топқа бөлінуі: 1) атауыш сөздер 2) көмекші сөздер 3) одағай сөздер.

**Зат есім.** Зат есімнің грамматикалық құрылысы. Зат есім оның жалпы сипаттамасы. Зат есімнің морфологиялық сипаты. Зат есімнің морофологиялық сипатын сөз еткенде, біріншіден, зат есімдердің құрылымы туралы, екіншіден, зат есімдердің жасалу тәсілі туралы, үшіншіден, зат есімдердің түрлену (өзгерту) жүйесі туралы мәселелер талдануға тиісті екені.

Зат есімнің грамматикалық категориялары. Жалғау туралы түсінік. Көптік жалғау. Көптік жалғаудың стилистикалық ролі . Көптік жалғаудың қолданылу ерекшеліктер. Тәуелдік мағынаның жұрнақ арқылы берілуі. Тәуелдік мағынаның жалғаулар арқылы берілуі. Септік категориясы. Септік жалғауларының мағналары мен қызметі. Зат есімнің жіктелуі.

**Көмекші есімдер**. Көмекші сөздердің жалпы сипаттамасы. Көмекші сөздердің мағынасы, оның жалпылығы, толық мағыналы сөздерге тіркесе қолданылып, оған мағына үстеуші тілдік нұсқалардың қызметін атқаруы.

Көмекші сөздер деп нақтылы лексикалық мағыналары я әр түрлі дәрежеде солғындап, я бүтіндей жоғалып, сөйлегенде жеке-дара тұлға есебінде қолданылмай, тек толық мағыналы сөздермен тіркесіп қана жұмсалып, оларға жәрдемші болып қызмет атқаратын сөздерді айтамыз. Көмекші есімдердің түп төркіні туралы ғалымдардың пікірі.

**Сын есім.** Мағыналық түрлері: сапалық және қатыстық сын есім. Сын есімнің шырай категориясы. Сын есімнің синтаксистік қызметі.

**Есімдік.** Есімдіктің грамматикалық, морфологиялық сипаты. Есімдіктің мағыналық топтары: жіктеу, сілтеу, сұрау, өздік, белгісіздік, болымсыздық, жалпылау есімдіктері. Есімдіктің сөйлемдегі қызметі.

**Етістік.** Етістіктің лексика-семантикалық жаынан алуан түрлілігі. Етістіктің лексика-грамматикалық және грамматикалық категориялары. Салттылық және сабақтылық категориясы. Етіс категориясы.Болымды-болымсыз категориясы. Есімше, көсемше, тұйық етңс тұлғаларының етістіктің грамматикалық категориялары ішіндегі орны. Модальдық категория, модальдылық жөніндегі көзқарастар, пікірлер. Рай категориясы. Рай түрлері. Шақ категориясы. Етістіктің жіктелуі. Етістіктің сөйлемдегі қызметі.

**Үстеудің жалпы сипаты.** Үстеудің қимылдың алуаан түрлі күй-жайларын, түрлі белгілерін білідретіндігі, өз алдына жеке сөз табы екендігі. Үстеу сөздердің мағыналық топтары. Үстеулердің сөйлемдегі қызметі.

**Еліктеу** сөздердің лексикалық және тұлғалық жағынан өзгеше сөз табы екендігі. Еліктеу сөздердің түрленбейтіндігі. Еліктеу сөздердің фонетика-морфологиялық сипаты. Еліктеу сөздердің сөйлемдегі қызметі.

**Шылауларды басқа сөз таптарынан ерекшелігі.** Шылаулардың мағыналарының сипаттарына қарай жалғаулықтар, септеуліктер, демеуліктер болып бөлінетіндігі.

**Одағайдың сөз табы ретіндегі ерекшелігі**. Одағайлардың зерттелуі. Одағайлардың түрлері: негізгі одағайлар, туынды одағайлар. Екі түрлі жағдайда ғана сөйлем мүшесі бола алатындығы.

**Қазіргі қазақ тілінің синтаксисі**

**Сөз және оның формасының синтаксисі** белгілі бір тұлғадағы толық мағыналы сөздің өзі сияқты басқа бір сөзді бағындыра алатын қасиеттерін, олардың сөз тіркесі мен сөйлемнің сыңары не мүшесі бола алу мүмкіндіктерін зерттейтіндігі.

**Сөз тіркесінің синтаксисі** сөздердің тіркесімділік қасиетін, олардың тіркесу қасиеті мен түрлері, сөз тіркесінің құрамын, түрлерін қарастыратындығы.

**Сөйлемнің синтаксисі** сөйлемнің құрылу прнциптерін, сөйлемнің құрамын, түрлерін қарастыратындығы.

**Мәтін синтаксисі** – тілдік жүйедегі ең жоғарғы саты екендігі. Ол әртүрлі деңгейдегі мәтіндердің құралу ерекшіліктерін, олардың құрамындағы сөйлемдердің байланысу заңдылықтары мен қарым-қатынасын зерттейтіндігі.

**Cөз тіркесі**

**Сөз тіркесінің зерттелу жайы.** Сөз тіркесінің табиғаты және оған тән белгілері. Сөздерді тіркестіру тәсілдері мен байланысу форалары туралы көзқарастар. Сөз тіркесінің түрлері. Сөз тіркестерін топтастыру принциптері туралы.

**Есімді тіркестер**

Қабыса байланысқан сөз тіркестерінің түркі тілдерінде, оның ішінде қазақ тілінде зерттелу жайы. Қабыса байланысқан есімді сөз тіркестерінің табиғаты. Зат есімді тіркестер. Сын есім мен зат есімдерден құралған сөз тіркестері. Есімдіктер мен зат есімдерден құралған сөз тіркестері. Қабыса байланысқан сөз тіркестерінің номинативті тіркестерге немесе күрделі сөздерге ұласуы.

**Етістікті сөз тіркесі**

Етістікті сөз тіркесі туралы жалпы түсінік. Қабыса байланысқан сөз тіркестері. Қабыса байланысқан етістікті сөз тіркестерінің бағыныңқы сыңардың ыңғайына қарай үстелуі, еліктеуіш сөзді, көсемшелі, сын есімді, сан есімді, зат есімді сөз тіркестері болып бөлінетіндігі.

**Жай сөйлем синтаксисі**

**Сөйлем мүшесі туралы түсінік**

Сөздердің сөйлем мүшесі болуының негізгі шарттары. Дара, күрделі, үйірлі мүшелері, бұларды бір-бірінен ажырату жолдары, белгілері. Атқаратын қызметіне қарай сөйлем мүшелерінің тұрлаулы және тұрлаусыз болып екі топқа бөлінетіндігі.

**Сөйлемнің тұрлаулы мүшелері**

Тұрлаулы мүшелер – сөйлем құраудың негізі.

**Бастауыш.** Бастауыштың мағыналық ,тұлғалық белгілері.

**Баяндауыш.** Баяндауыш туралы жалпы түсінік. Баяндауыштың қазақ тілінде зерттелуі. Баяндауыштың тұлғалық белгілері, сөйлемдегі орны. Баяндауыш болатын сөз таптары.

**Сөйлемнің тұрлаусыз мүшелері**

**Анықтауыш.** Анықтауыштың жалпы сипаты. Анықтауыш болатын сөз таптары.

**Толықтауыш.** Жалпы түсінік. Толықтауыш тұлғалық және мағыналық белгілері. Толықтауыш болатын сөз таптары. Мағынасы, синтаксистік қызметіне және тұлғасына қарай толықтауыштың тура және жанама болып бөлінетіндігі және өзіндік ерекшеліктері.

**Пысықтауыш.** Пысықтауыш туралы жалпы түсінік. Пысықтауыш қызметінде жұмсалатын сөздер. Пысықтауыштың мағынасына қарай бөлінуі.

**Жай сөйлемнің күрделену жолдары**

Жай сөйлемнің бірыңғай мүшелер арқылы күрделенуі.

**Бірыңғай мүше.** Бірыңғай мүше туралы жалпы түсінік. Бірыңғай мүшелердің өзіндік белгілері. Бірыңғай мүшелерді байланыстыратын жалғаулықтар. Бірыңғай тұрлаулы мүшелер. Бірыңғай тұрлаусыз мүшелер. Бірыңғай мүшелермен байланысты айтылатын жалпылауыш сөздер және оларға байланысты қойылатын тыныс белгілері.

**Үйірлі мүше.** Үйірлі мүшенің жалпы сипаттамасы. Үйірлі мүше туралы түркологиядағы және қазақ тіл біліміндегі көзқарастар. Үйірлі мүшенің өзіндік белгілері.

**Айқындауыш.** Жалпы түсінік. Айқындауыш мүшенің атқаратын қызметі, тұлғалық белгісі, сөйлемдегі орны, интонациясы. Айқындауыштардың құрылысына қарай түрлерін, қосарлы, оңашаланған айқындауыш болып бөлінетіндігі. Бұлардың бір-бірінен өзгешеліктері, тыныс белгілері.

**Жай сөйлемнің оқшау сөздер арқылы күрделенуі**

**Оқшау сөздер.** Оқшау сөздер туралы жалпы түсінік. Қыстырма сөздер, қыстырма сөздердің құрылымы. Дара, күрделі қыстырма сөздер.

**Одағай.** Одағайдың мағыналық, тұлғалық белгілері, мағыналарына қарай бөлінуі. Одағайға тән интонациялар, тыныс белгілері.

**Қаратпа сөздер.** Жалпы мағлұмат. Қарапта сөздің құрамы. Қаратпа сөздің қалыпты тілде және көркем әдебиетте қоданылуы.

**Сөйлемдегі сөздердің орын тәртібі**

Сөйлемдегі сөздердің орын тәртібі. Оның синтаксистік және стилистикалық мәні. Сөйлем мүшелерінің қалыпты орын тәртібі мен инверсиялық түрі.

**Сөйлемнің түрлері.**

Айтылу мақсатына қарай сөйлемдердің хабарлы, сұраулы, бұйрықты болып бөлінуі.

**Хабарлы сөйлем.** Хабарлы сөйлем туралы түсінік. Хабарлы сөйлемге тән интонация. Хабарлы сөйлемнің құрылысы.

**Сұраулы сөйлем.** Жалпы түсінік. Сұраулы сөйлемдердің түрлері. Ашық сұрақты білдіретін сұраулы сөйлемдер. Альтернатив сұрақты білдіретін сұраулы сөйлемдер. Риторикалық сұрақты білдіретін сұраулы сөйлемдер. Түрткі сұрақты білдіретін сұраулы сөйлемдер. Жоғарыда аталған сөйлемдердің жасалу жолдары.

**Бұйрықты сөйлемдер.** Жалпы түсінік. Бұйрықты сөйлемдердің жасалу жолдары. Бұйрықты сөйлемге тән интонация. Бұйрықты сөйлемнің түрлері.

**Лепті сөйлем** туралы жалпы түсінік. Лепті сөйлемнің түрлері. Құрамы жағынан бейімделген лепті сөйлемдер. Баяндауыш мүшенің формасы арқылы қалыптасқан лепті сөйлемдер. Реплика ретіндегі лепті сөйлемдер. Ренішті, сесті білдіретін лепті сөйлемдер.

**Жай сөйлемдегі құрылымдық типтері**

**Жай сөйлемнің сипаттамасы.** Белгісіз жақты және жалпылама жақты сөйлемдер. Белгісіз жақты сөйлем баяндауыштарының жасалуы.

**Жақсыз сөйлем туралы жалпы түсінік.** Жақсыз сөйлемдердің жасалу жолдары. Күрделі баяндауыш құрамына **бол** көмекші етістігінің қатысуы арқылы жасалған жақсыз сөйлемдер. Күрделі баяндауышы -у тұлғалы тұйық етістік пен **керек** сөзінің тіркесінен жасалған жақсыз сөйлем. Күрделі баяндауышы барыс септігіндегі тұйық етістікке **тура келу** сөздерінің 3-жағы тіркесіп жасалған жақсыз сөйлемдер. Күрделі баяндауышы –қы, -кі, -ғы, -гі жұрнақтары қалау рай арқылы жасалатын жақсыз сөйлемдер.

**Жалаң, жайылма сөйлемдер.** Олардың белгілері, ара қатынасы.

**Толымды, толымсыз сөйлемдер.** Жалпы түсінік. Толымды, толымсыз сөйлемдердің ара қатынасы, ерекшеліктері. Толымсыз сөйлемдердің қолданылатын орындары.

**Атаулы сөйлем туралы түсінік.** Атаулы сөйлемнің құрылымы. Атаулы сөйлемнің мағыналық түрлері.

**Бір мүшелі сөйлем туралы.** Бір мүшелі сөйлемнің табиғаты. Бір мүшелі сөйлемнің өзіндік ерекшеліктері.

**Құрмалас сөйлем**

**Құрмалас сөйлемнің жалпы сипаттамасы.** Оның қалыптасу, даму жолдарынан мәлімет. Құрмалас сөйлемнің өзіндік айырым белгілері, оның жай сөйлемдерден басты айырмашылығы. Құрмалас сөйлемнің жасалу жолдарына қарай түрлері/салалас құрмалас, сабақтас құрмалас, көп құрамды құрмалас сөйлемдер.

**Салалас құрмалас сөйлемдер.**

**Жалпы сипаттама.** Салалас құрмалас сөйлемдердің өзіндік айырым белгілері. Оның жасалу жолдарына қарай түрлері/жалғаулықты салалас, жалғаулықсыз салалас сөйлемдер.

**Жалғаулықты салалас және жалғаулықсыз салалас сөйлемдер.**

Жалғаулықты салалас және жалғаулықсыз салалас сөйлемдердің мағыналарына қарай негізгі түрлері: жалғаулықты мезгілдес салалас сөйлем және оның жалғаулықтары. Жалғаулықсыз **мезгілдес** салалас сөйлем. Жалғаулықты **себеп-салдар** салалас сөйлем және оның жалғаулықтары. Жалғаулықсыз **мезгілдес** салалас сөйлем. Жалғаулықты себеп-салдар салалас сөйлем және оның жалғаулықтары. Жалғаулықсыз себеп-салдар салалас сөйлем. Жалғаулықты **қарсылықты** салалас сөйлем. Жалғаулықты **шартты** салалас сөйлем. Жалғаулықсыз шартты салалас сөйлем. Жалғаулықты **салыстырмалы** салалас сөйлем және оның жалғаулықтары. Жалғаулықсыз салыстырмалы салалас сөйлем.

Жалғаулық арқылы жасалатын салалас сөйлемдер: **талғаулы** салалас сөйлем, оның жалғаулықтары**. Кезектес салалас** сөйлем, оның жалғаулықтары.

**Түсіндірмелі салалас сөйлем. Көп компонентті салалас сөйлем**. Мұның сыйыса айтылу жолдары. Салалас құрмалас сөйлемнің тыныс белгілері.

**Сабақтас құрмалас сөйлемдер.**

**Жалпы сипаттама.** Сабақтас құрмалас сөйлем компонеттерінің грамматикалық табиғаты. Сабақтас құрмалас сөйлемнің айырым белгілері, оның салалас сөйлемнен негізгі айырмашылығы.

**Сабақтас құрмалас сөйлемнің жасалу жолдары:** бағыныңқы компоненттің баяндауыш формасы/есімше, көсемше, шартты рай тұлғасы арқылы жасалуы. Ұласпалы интонация арқылы.

**Бағыныңқы сөйлемдердің топтастырылуы.** Сабақтас құрмалас сөйлемнің жеке түрлері оның бағыныңқы компоненттері арқылы ажыратылуы**.Шартты бағыныңқылы,мақсат бағыныңқылы, себеп бағыныңқылы, түсіндірмелі бағыныңқылы,мезгілдес бағыныңқылы, салыстырмалы бағыныңқылы сабақтас** сөйлемдердің жасалу жолдары.

Бағыныңқы сөйлемдердің орын тәртібі. Сабақтас құрмалас сөйлемдердің орын тәртібі, тыныс белгілері.

**Көп бағыныңқылы сабақтас құрмалас сөйлемдер.** Бұлардың компоненттерінің бір-бірімен байланысу тәсілдеріне қарай түрлері. Бірыңғай көп бағыныңқылы сабақтас құрмалас сөйлем, сатылы көп бағыныңқылы сабақтас құрмалас сөйлем.

**Аралас құрмалас сөйлем.** Аралас құрмалас сөйлем көп құрамды құрмалас сөйлемнің бірі екендігі, оның жасалу жолдары. Құрмалас сөйлемнің зерттелу тарихы.

**Бөгде сөз, оның түрлері**

Бөгде сөз. Жалпы сипаттама. Бөгде сөздің түрлері: төл сөз, төлеу сөз және ортақ төл сөз. Бұлардың әрқайсысының өзіне тән өзіндік ерекшеліктері мен айырым белгілері. Төл сөздің берілу жолдары: диалог түрі. Цитата түрі. Төл сөз бен автор сөзін байланыстырудағы де етістігінің қызметі. Төл сөз бен автор сөзінің орын тәртібі, олардың тыныс белгілері. Төлеу сөз. Жалпы сипаттама. Төл сөзді төлеу сөзге айналдыру жолдары.

**Мәтін.**

Мәтін – құрылымдық синтаксис пен қатысым синтаксисінің негізгі тұлға бірлігі екендігі. Оның белгілері, негізгі ұғым категориялары, құрылымдық ерекшелігі, түрлері. Сөйлеммен ара қатынасы. Мәтін лингвистикасының тіл білімінің жеке саласы ретінде қалыптаса бастауы.

**Тыныс белгілері.**

Тыныс белгілері туралы жалпы түсінік. Тыныс белгілерінің қалыптасуы мен даму жолдары. Тыныс белгілерін дұрыс қою үшін үш түрлі белгінің негізге алынатындығы: сөйлемнің синтаксистік ерекшелігі, сөйлемнің мағынасы, сөйлемнің интонациясы.

**2 Модуль.**

**Қазақ тілін оқыту әдістемесі**

**«Қазақ тілін оқыту әдістемесі»** курсының негізгі мақсаты - мектепте қазақ тілін оқыту процесінің ерекшеліктерін теориялық және практикалық тұрғыдан меңгерту. Кәсіби деңгейі жоғары, жан-жақты дамыған, білім нәрімен сусындаған, теориялық білімі терең, практикалық дағдысы қалыптасқан, ұлттық менталитеті жоғары маман даярлау. ҚТОӘ педагогика ғылымының бір саласына жатады. ҚТОӘ мына мәселелерді зерттейді: Мақсаттары (не үшін оқыту керек?); Мазмұны (нені оқыту керек?);Ұйымдастырылуы (қалай оқыту керек?); Құралдары (ненің көмегімен оқыту керек?) ; Оқыту кезінде оқушылардың білімді меңгеру деңгейі, ақыл-ойының дамуы мен тәрбиеленуі арасындағы ұштастық мәселелері. Бұл проблемаларды шешу мектепте тәрбие мен білім берудің жалпы мақсаттарын белгілейді.

**Қазақ тілін оқыту әдістемесінің методологиялық** - теориялык негіздері, оның философия, логика, психология, педагогика, кибернетика т.б. ғылымдарымен байланыстылығы. Қазақ тілінің оқыту әдістемесінің ғылыми –зерттеу әдістері негізінен әдістемелік әдеиеттерді талдау, зерттеу, сабақ процесін көру, бақылау, анкетамен жұмыс жүргізу, жеке әңгімелесу т.б. болып табылады.

**Қазақ тілін оқыту заңдылықтары**.

Ы.Алтынсарин оқыту принциптеріне: түсініктілік, көрнекілік, жаттығу, өз бетінше оқыту – саналылық принципін ұсынған. Ғасырлар бойына жақыннан алысқа, нақтыдан абстрактыға қарай түсініп оқыту мәселесі өмір сүріп келеді. Қазіргі заман талабына сай қазақ тілін оқыту принциптерін 7 топқа бағдарлау қажет: Қазақ тілін оқытудың ғылымилық принципі.Оқытудың шамаға лайық жүйелілік принципі.Оқытудың белсенділік, саналылық принципі. Жеке тұлғаны дамыта отырып, даралап, саралап оқыту принципі.

**Қазақ тілінен білім берудің әдістері мен тәсілдері**.

Қазақ тілінен білім беру әдісінің анықтамасы мен білім беру әдістерінің классификациясы. Қазақ тілін практикалық жақтан үйрету әдістері: қазақ тілін әдебиет материалдарымен байланыстырып өту, түсініксіз сөздерді үйрету, диалогтық және монологтық сөйлеуді үйрету, ауызша түсіндіру, ауызша мазмұндау және мәнерлеп оқу әдістері. Қазақ тілін теориялық жақтан үйрету әдістері: байқау, түсіндіру әңгіме, жаттығу, кітаппен жұмыс істеу, өз бетімен іздену әдістері.

**Қазақ тілін оқытудың формалары мен түрлері**.

Қазақ тілі сабақтары, оның түрлері және ішкі құрылымы мен жүйесі. Түсіндіру немесе теориялық білімді меңгерту сабақтары: жаңа сабақ, біріккен сабақ, лекция сабағы (түсіндіру, баяндау шолу лекциялары). Пысықтау немесе практикалық дағдыны қалыптастыру сабақтары: бекіту, практикум, конкурс, семинар, баспасөз –конференция, қайталау (күнделікті, мерзімді, қорытынды) сабақтары. Сынақ сбақтары, құрылымдық элементтері: рейтинг тест сабағы, тест түрлері

**Қазақ тілі бағдарламасы мен оқулықтары**.

1936 жылғы 23 тамызда Қазақ ССР Оқу Коммисариаты қазақ тілінің 5-7 сыныптарға арналған, профессор Қ. Жұбанов жазған бағдарламасының жобасын бекітті. Бұл жоба түрінде ұсынылған тұңғыш жасалған бағдарламаға әрбір сыныпқа тиісті сағат саны, әрбір тақырыпқа бөлінген сағат саны нақты көрсетілді. (5 сынып үшін қала мектептерінде 126 сағат, ауыл мектептерінде 144 сағат берілген).

Бұл тұңғыш бағдарлама Қ. Жұбановтың 1936 жылы орта мектептің 5 сыныбына арналған «Қазақ тілі грамматикасы» оқулығының негізінде жасалған. 1950 жылдан бастап қазақ тілі бағдарламасы жаңадан жасалып, жылма-жыл түзетіліп басылып келеді. Осы жылдан бастап 5-7 сыныптарға арналған қазақ тілінің бағдарламасын жетілдіру жөнінде бірсыпыра шаралар белгіленді. 1955 жылғы 22 қазанда Қазақ ССР Оқу министрлігінің оқу-әдістемелік кеңесінде қазақ тілі бағдарламасы талқыланды. Сөйтіп 1958 жылы қазақ тілінің 1-8 сыныптарына арналған оқу бағдарламасының жобасы жарияланды («Қазақ тілі мен әдебиеті» журналы 1958 жыл №10). Осы уақытқа дейінгі тәжірибеде оқулықтар бағдарламаға сүйенбей, керісінше, бағдарлама оқулыққа лайықтанып жасалып келген. Ал бұдан бұлай тізгін бағдарламаға беріліп, оқулықтар бағдарламаға сәйкес жасалуы ескертілді. Бұл жобада бағдарламалық материалдардың әр сыныпта өтілуге тиісті сағаты берілген. (5-сыныптағы қазақ тіліне 136 сағат, оның ішінде сөз құрамын оқытуға 16 сағат бөлінген).

1950 жылдардан бастап 1970 жылдарға дейінгі бағдарламалар өңделіп жарыққа шықты.

1963-1964-1967-1968 оқу жылдарына арналған 8 жылдық мектеп бағдарламасында (Қазақ тілі, 5-8 сыныптар үшін) қазақ тілінен 5-сыныптарға 163 сағат бөлінген.

1989-1990 оқу жылына арналған жалпы білім беретін орта мектеп бағдарламасы:

Қазіргі мектеп тәжірибесінде Ғ.Қалиев, С.Исаев, Г.Қосымова, Ж. Дәулетбековалардың құрастырған қазақ тілі бағдарламасы (соңғы нұсқасы Қазақстан Республикасы Білім және ғылым министрлігінің оқу-әдістемелік кеңесі ұсынған) соның негізінде жазылған Қазақ тілі оқулығы (2003) негізге алынады.

**Қазақ тілін практикалық жақтан үйрету әдістері**: а) қазақ тілін әдебиет материалдарымен байланыстырып өту әдістері. Әдебиетке байланысты тақырыптар ертегілерден, жұмбақ пен мақал – мәтелдерден, әңгіме мен очерктерден, өлеңдер мен поэмалардан, пьеса мен повесть, романдардан таңдалып алынады. б) түсініксіз сөздерді меңгерту тәсілдері.сөздердің синонимін табу жолымен түсіндіру. Синоним сөздерді антоним сөздермен салыстыра отырып түсіндіру. әр түрлі тілдік терминдер түсіндіріледі. в) Диалогтық және монологтық сөйлеуді үйрету әдістері.Бұл әдіс негізінде мұғалімнің сұрағына оқушы іле –шала жауап қайтарады. Әңгіме – диалог сөйлесудің бір түрі есебінде әрі теориялық, әрі практикалық жұмыс жүйесі үшін пайдаланылады.

**Қазақ тілін теориялық жақтан үйрету әдістері**.

Байқау әдісі. Грамматиканы оқытқанда байқау әдісі жақсы нәтиже беру үшін мұғалім оқушыларды байқауға дайындауы керек. Түсіндіру әдісі. Оқу материалдарын түсіндіру бір – ақ ізбен жүрмейді, ол түрленіп отырады. Әңгіме әдісі. Бұл әдісті кейде сұрақ – жауап әдісі деп те атайды. Грамматикалық білім беруге қолданылатынәңгіме әдісі үш түрлі: А) Хабарлайтын әңгіме Б) Эвристикалық әңгіме В) Еске түсіретін әңгіме. Жаттығу әдісі.Мұғалім терең білімді оқушылар санасына өте тиімді жеткізгенімен, жаттығу жұмыстарын жүргізбесе, ол көпке бармай, ұмытылып қалады. Кітаппен жұмыс істеу әдісі.

Оқушыларға қазақ тілінен білім мазмұнын иеруіне оқулық пен көмекші оқу құралдары, ғылыми көпшілік әдебиет, журнал мен газет материалдарының мәні зор. Өз бетімен іздену әдістері: а) дәстүрлі проблемалық әдіс; б) кездейсоқтық әдіс; в) ситуациялық әдіс;г) оқушылардың сабақ бере білу әдісі; д) дидактикалық ойын әдісі; е) эвристикалық әдіс. Қазақ тілін теориялық – практикалық жақтан үйрету әдістері.

**Талдау әдістерінің жіктелуі мен құрылымы**.

Индукция – латынның inductio деген сөзінен алынған. Қазақша даралық дегенді аңғартады. Индукция жеке дара бөлшектерден немесе жеке пікірлерден жалпылай ой – қорытындысын шығарудың тәсілі, амалы, дарадан жалпыға қарай көшудің түрі. Дедукция – латынның deductio деген сөзінен алынған. Қазақша жалпылық деген мағынаны білдіреді. Бұл жалпыдан дараға қарай ой қорытындысын шығару деген сөз. Талдау әдістері төмендегіше жіктеледі: 1.Түсіндірмелі талдаулар. Оған мына талдаулар жатады: а) лексикалық талдау әдісі; б) фонетикалық талдау әдісі; в) морфологиялық талдау әдісі; г) синтаксистік талдау әдісі.2. Анықтауыштық таладулар: а) орфографиялық талдау әдісі; б) пунктуациялық таладу әдісі; г) орфоэпиялық талдау әдісі; д) стилистикалық талдау әдісі.

**Қазақ тілі бойынша мазмұндау әдісі**.

Мазмұндама дегеніміз-байланыстырып сөйлеу түрлерінің біріне жинақталып берілген атау. Мектеп жағдайында мазмұндама-оқылған текстің, естіген әңгіменің, көрген нәрсенің (фильм, спектакль) мазмұнын жазу түрінде беріледі. Мақсатына қарай үйретуші мазмұндама және бақылау мазмұндама болып бөлінеді. Бұлардың арасындағы айырма- үйрету мазмұндамасының алдында оқушыларға даярлық жұмысы жүргізіледі:жаңа фактімен, мағлұматпен қаруландырады, мазмұндалатын текспен алдын ала даярлық жұмысы жүргізілмейді.Көлемі жағынан қысқа (ықшам) мазмұндама және жатыңқы (толық) мазмұндама болып бөлінеді. Мазмұндалатын текст көлемі 100 сөзден 350-450 сөзге шейін (сыныбына құарай) беріледі.

**Диктант жазу әдістері**.

Қазақ тілі білімінің өзегі — оқшының сауатты жазуы. Диктанттың түрлері: түсіндірме, терме, сөздік, өздік, шығармашылық (еркін) және бақылау диктанттары.Қазақ тілі бойынша жүргізілетін диктанттар екі топқа бөлінеді: мәтіні өзгертілмеген диктанттар және мәтіні өзгертілген диктанттар. Мәтіні өзгертілмеген диктанттар ішіндегі күрделісі – түсіндірмелі диктанттар.Есту диктанты емле ережелерінің шегін ажырата отырып, оқушылардың есту қабілетін арттыруға байланысты орындалады. Көру диктанты емлені айыра отырып, окушылардың көру қабілетін дамыту мақсатында жүргізіледі.

Теріп жазу терме диктант болады да, оның өзіндік белгілерін ауызша атап беру түсіндірме диктантына жатқызылады. Сөздік және терме диктантты жүргізгенде бірден тексеріледі. Өздік диктант та жұмыстың күрделі бір түрі. Сабақтың жинақтау, бекіту кезінде қолданылады. Мәтіні өзгертілген диктанттар. Мәтіні өзгертілген диктанттардың бір түрі – шығармашылық диктант. Бұл диктант оқушылар тілін дамытып, емледен қате жібермеуге төсілдіреді және өз ойларын сауатты жазуға баулиды.

**Бақылау диктантын** жазу жөнінде оқушыларғга бір апта бұрын хабарланады. «5» деген баға: 0/0;1/0;0/1. «4» деген баға: 3/3; 2/4; 1/4. «3»: 6/5; 5/6; -3/8. «2» деген баға емледен 9/5; 8/9. «1» деген баға қате саны «2» деген бағаға көрсетілген мөлшерден асып кеткен диктанттарға қойылады.

**Фонетиканы оқыту әдістемесі**.

Фонетика дыбыстың үш жағын қамтиды: а) физиологиялық (жасалу); ә) акустикалық (естілу); б) қызметі (сөз жасау). Мектеп оқулығында дыбыстың бұл ерекшелігі тұтас бірлікте сипатталады. Мұғалім фонетикалық жаттығулар кезінде осы үш жағын ескеріп отыруға тиіс. Қазақ тіліндегі дыбыстардың айтылуы мен жасалуын үйрету мұғалімнің шеберлігін ғана емес, бірнеше тәсілді қатар меңгерген әдісқойлығын да қажет етеді. Өйткені сабақта оқытушы тек дыбыстардың айтылуымен шектелсе, сейлеуді үйрету мақсатына жетпейді. Сондықтан ұстаз дыбыстардың ерекшеліктерін сөз ішінде, буын құрамында, сөйлем арасында меңгерте отырып, жалпы тілдік қатынастың қағидаларын естен шығармайды және тілді үйретудің жинақтық әдісін пайдаланады.

**Лексиканы оқыту әдістемесі**.

Лексиканы оқытуда сөзге үлкен мән беріледі. Тілдің ең кіші бөлшегі сөздің фонетикамен, морфологиямен, синтаксис және стилистикамен байланысын жете түсіндіру қажет. Оқушы сөз жүйесін түсіну арқылы тілдің орфоэпиялық және орфографиялық нормаларын саналы түсінуга, әр сөзді орынды қолдану арқылы өз ойын жүйелі, түсінікті жеткізуге үйренеді. Тілдегі сан алуан мағыналы сөздерді түсініп, талдап, таңдап қолдануға тырысады. Керкем әдеби тілдің әуезділігін, әсерлігін түсінуге дағдыланады. Лексиканы өткен кезде сөздің тура және ауыспалы мағынасына ерекше мән беріледі.

**Морфологияны оқыту әдістемесі**.

Морфологияны өткен кезде ең бірінші сөз құрамы, сонымен байланысты түбір, түбірлес сөздерге ерекше назар аударылады. Сөз құрамын схема арқылы меңгерткен ыңғайлы. "Сөз құрамындағы бөлшектерін: негізін, түбірін, жалғауын, жұрнағын ажыратып үйренбейінше - оқушылар сөз таптарын, орфографиялық ережелерді, көп сөздердің мағыналарын түсіне алмайды. Онсыз морфологияны оқыту да мумкін емес. Оқушыларға сөздердің құрамындағы негізгі түбір, туынды түбір, жұрнақ (сез тудырушы) және жалғауларын тапқызып, дағдыландыру үшін, мұғалім арнайы сөйлемдер дайындап келіп, тансырмалар беріп отырады.

**Сөз тіркесі синтаксисін оқыту әдістемесі**.

Мектеп бағдарламасында қазақ тілінің синтаксис саласын өткенде алдымен, сөз тіркесін, оның зерттеу нысанасын, ішкі қүрылысын, ерекшеліктерін талдап, онан соң байланысу тәсілдері мен формаларын қарастыру керек. Сөз тіркесі саласында қарастырылатын әрбір тақырып бірінен-бірі туындап, бірінен-бірі өрбіп жатуы кажет. Әр тақырып өзара тығыз байланыста түсіндірілсе, оқушыларға синтаксис саласын толық меңгеру, дұрыс түсіну, ұғыну оңайға соғады. Біздің пікірімізше, сөз тіркесін оқыту мынадай бағытта жүргізілсе дұрыс болар еді:1. Сөз тіркесі туралы түсінік 2. Сөз тіркесінің құрылысы 3. Сөз тіркесінің байланысу тәсілдері 4. Сөз тіркесінің байланысу формалары 5. Сөз тіркесін топтастыру туралы6. Сөз тіркесінің лексика-грамматикалық мағынасы 7. Сөз тіркесі және оған ұқсас тұлғалар.

**Жай сөйлемді оқыту әдістемесі.**

Жай сөйлемді оқыту барысында мұғалім ең алдымен сөйлемнің басты қасиеттеріне ерекше тоқталганы жөн, Хабарлы, сұраулы, лепті сөйлемдерді оқытқанда, оқушыларға бұл сөйлемдердің әрқайсының қандай жағдайда, қандай мақсатпен қолданылатынын және олар ауызекі сөйлеу тілінде немесе жазбаша текстілерде қандай мән беретінін, мағынасын жеткізе түсіндіру керек. Осыған орай, сол сөйлемдердің айтылуындағы тиісті дауыс ырғағын сақтап-мәнерлеп, нақысына келтіріп, ашық, айқын, дұрыс оқуға, оларды оқудың интонациясы сөйлемнің бүкіл мазмұны мен мағынасына сай келуі жағына айрықша көңіл бөлінуге тиіс.

**Құрмалас сөйлемді оқыту әдістемесі**.

Құрмалас сөйлемді оқыту барысында оқушыға салалас құрмалас пен сабақтас құрмаластың ұқсастықтары мен айырмашылықтарын салыстыра отырып түсіндірген тиімді. Салалас пен сабақтас сөйлемнің бір-бірінен айырмашылығы оның баяндауыш формасында екендігі мысалдар арқылы түсіндіріледі. Алынған сөйлемді бір-біріне айналдыру арқылы тереңірек түсіндірген жөн. Құрмалас сойлемнің жай сөйлемнен айырмашылығы оның күрделі ойды білдіретіндігінде екенін жай сөйлемді мысал ретінде алып, салыстырған дұрыс. Кейбір құрмалас сөйлемдердің жай сөйлемнен де қысқа болып келетінін, ал керісінше кейбір жай сөйлемдердің ұзақ болып кездесетінін де айтып өту қажет.

**Орфография мен орфоэпияны оқыту әдістемесі**.

Орфография мен орфоэпиянын бір-бірімен байланыстылығымен бірге олардьи өзара айырмашылығы жете түсіну үшін окушы фонетиканы жетік білудің маңызы Мұғалім оқушылардың фонетика саласынан алған білімдерін сабақта сұрақ-жауап әдісі арқылы естерше түсіруіне болады. Дауысты және дауыссыз дыбыстардың классификациясын таблица түрінде жазып шығуларын талап ету арқылы, төменгі сыныптарда өткен материалдарын естеріне түсіріп, бекітеді.Дыбыс пен әріптің өзара айырмашылығын, дыбыстың тілдегі сөз құрайтын фонема, ал әріптің солардың таңбасы екендігін түсіндіргеннен соң, графика, шартты таңбаның қалай болса солай емес белгілі бір қағидаға сүйеніп жазылатынын айтады.

**Тіл мәдениеті, оқушылардың сөйлеу мәдениетін қалыптастыру** және тіл дамыту жұмыстары Тіл, сөйлеу мәдениеті дегендер көп ұғымды қамтиды. Ең алдымен, бұл - адамдардың тілді дұрыс қолдануы деген сөз. Ашып айтсақ, бұған білдірмек ойға сөздерді сай етіп дұрыс, дәл таңдай білу, ой мен сөздің құр дәлдігін табу емес, сонымен қатар сөздердің тыңдаушыға (оқушыға) әсер ететіндей орынды, көркем варианттарын тауып қолдану жатады. Сондай-ақ сөздерді бір-бірімен дұрыс байланыстыра білу, дұрыс орналастыра білу де, сөйлемдерді тым шұбалаңқы, түсінуге ауыр тиетін етіп те емес, тым қарапайым келте етіп те емес, дұрыс құрастыра білу де - тіл, сөйлеу мәдениетіне қатысты жайттар. Ғасырлар бойы қалыптасқан фразаларды (тұрақты сөз тіркестерін), мақал-мәтелдерді әрі орынды, әрі бұзбай, мағыналарын дәл түсініп пайдалану да - тіл мәдениетін көтерудің бір шарты.

**Стилистиканы оқыту әдістемесі**.

Стилистиканың лингвистикалық міндеті стильдік әсердің өзін емес, сол әсерді туғызатын тілдік тұлғаларды зерттеу болып табылады. Стилистиканы оқытуды жоспарлағанда мұғалім стилистикалық қателердің түрлерін, олардың көпшілікке ортақ топтарын айқындап алу, оқушыларға стилистикалық талдаулар жасату, сөйлемдер мен қысқа мәтіндер, стилистикалық диктанттар жазғызу т.б. жұмыстарды саралап алғаны жөн.Стилистика қағидаларын меңгерткенде мұғалім жеке адамның өзІне тән лексикасы болатынын, кейбіреудің сөздік қоры бай, ал біреулердің сөздік қоры болатынын да айтып өткені дұрыс. Әр адамның сөйлеу мәнері, сөз екпін түсіріп айтудың өзіндік дағдысын қалыптастыратынын, көркем әдебиеттің әр жанрына тән стильдік ерекшеліктердің болатынын назарда ұстауы қажет. Оқушыларға стилъдің турлеріне байланысты ә түрлі жұмыстар орындату керек. Елімізде қазақ тілін оқыту мәселелері **Ы.Алтынсарин есімімен** тығыз байланысты. Ы.Алтынсарин «Қазақ хрестоматиясы» және «Қазақтарға орыс тілін үйретудің бстауыш құралы» оқулықтарын жазды. Қазақ балаларының ана тілінде сауатын ашу жұмыстарын тұңғыш рет дыбыстық әдіс бойынша ұйымдастырды.

**А.Байтұрсыновтың әдістемелік мұрасы**

Қазақ тілін оқыту әдістемесіне байланысты 1910 жылдардан бастап, 1927-1928 жылдарға дейін бірнеше материалдар жариялаған. Жазу таңбаларын (әріптерді) түсіндіретін «Баяншы» атты кітапшасы 1912 жылы жарық көреді. Бұл еңбегінің 1920 жылы Қазанда шыққан басылымында автор бұл құралды 14 жыл бойы бала оқытқан 1895 – 1909 жылдар тәжірибесінен шығарып жазғандығын айтады. Бұл көлемі жағынан өте шағын небары он бес –ақ беттен тұратын, бірақ мазмұны жағынан енді –енді ғана қалыптасып келе жатқан әдістеме үшін баға жетпес құрал болды. А.Байтұрсынов 1927-1928 жылдары «Жаңа мектеп» журналында «Ана тілінің әдісі», «Зерттеу мен суретшілік әдісі туралы», «Жалқылаулы – жалпылаулы әдісі», «Қай әдіс жақсы?», «Ана тілінің әдісі» деген методика мәселелерін сөз ететін мақала жариялайды.

**Сейіл Жиенбайұлының ғылыми – шығармашылық** **кезеңі**

1930 - 1950 жылдары қазақ тіл білімінің, қазақ тілін оқыту әдістемесінің өрлеу кезеңі болды. Сейіл Жиенбайұлының ғылыми-әдістемелік мұраларын былайша саралауға болады:

I. Бастауыш мектепте қазақ тілін оқыту әдістемесі.

II. Орта мектепте қазақ тілін оқыту әдістемесі.

III. Арнаулы орта және жоғары оқу орындарында қазақ тілін оқыту әдістемесі.

IV. Орыс мектебінде қазақ тілін оқыту әдістемесі. Сейіл Жиенбайұлының еңбегі – «Қазақ тілі методикасы» оқулығы қазақ тілін оқыту әдістемесі тарихында осы арнадағы алғашқы еңбек. «Қазақ тілі методикасында» Сейіл Жиенбайұлы әдістемедегі жалпы әдістерге: байқау әдісі, салыстыру әдісі, көрнекілік әдістеріне тоқтала келіп, олардың тиімді және тиімсіз жақтарын талқыға салады.

**Телжан Шонанұлының әдістемелік мұрасы**

Телжан Шонанұлы (1890-1938). Жаңа әліппе, «Бірінші басқышта ана тілі», «Қазақ жері мәселесінің тарихы», «Тіл дамыту», «Қазақ тілі өзге ұлт өкілдеріне арналған қазақ тілі» оқулықтары және көптеген еңбектері – қазақ тілі, тарихы, мәдениеті, әдістемесінің негізін қалаған туындылар болып саналады.

**Қазақ тілін оқыту әдістемесінің басқа ғылымдармен байланысы**

Тіл білімімен байланысы. Қазақ тілін оқыту әдістемесінің зерттейтін басты нысаны оқушыларға тілді меңгерту болғандықтан, ол ең алдымен тіл біліміне арқа сүйейді. Өйткені мектепте қазақ тілі пәнінен өтілетін материал тіл білімі ғылымының негізінде белгіленеді. Яғни қазақ тілі пәнінің мектепте оқытылуы мазмұнын анықтау әдістемесінің міндеті болса, бұл міндетті шешуде ол тіл білімінің мағлұматтарына сүйенеді. Атап айтқанда, фонетиканы оқыту әдістемесі, лексиканы оқыту әдістемесі т.с.с. аталудың өзі тікелей қазақ тіл білімі салаларының атаулары екені өз-өзінен түсінікті. Сондай-ақ, мысалы, фонетикалық, морфологиялық, синтаксистік талдаулар - әдістемелік тәсілдер, ал бұл атаулардың өздері және мазмұны тіл біліміне тән. Мысалы, тіл білімінен берілетін фонетикалық мағлұматтар дыбыстарды дұрыс айту, жазу, дұрыс сөйлеу, мәнерлеп оқуға, емлеге үйрету сияқты әдістемелік мәселелермен тығыз байланысты іске асырылады.

Ендеше әдістемелік негізде мектеп грамматикасы мен ғылыми грамматика бір-бірімен тығыз байланысты, тіпті біртұтас деуге де болады.

Педагогикамен байланысы. Жалпы тұрғыда педаго¬гика жас ұрпақтарға білім, тәрбие берудің мәні, мақсаты, мазмұны, әдістері, құралдары мен ұйымдастыру түрлері туралы ғылым ретінде сипатталады. Дидактика педагогиканың маңызды бір бөлігі - оқытудың жалпы теориясы ретінде қазақ тілі әдістемесінің негізі болып табылады. Әдістеме дидактика ұсынған оқыту принциптеріне, оқыту әдістерінің теориясына сүйенеді.

Психологиямен байланысы. Психология оқушының психоло¬гиялық ерекшеліктерін сипаттайды: жоғары жүйке жүйесінің қызметі туралы ілімге сүйене отырып, ол оқытудың әдісі мен тәсілін психологиялық тұрғыда дәлелдеуге көмектеседі.

**Қазақ тілі сабағында тыңдалым дағдысын қалыптастыру**

Тыңдалым бойынша жүргізілетін жұмыстардың алдын ала мәтіндерді тыңдатудан бастаған жөн. Тапсырма түрі де қарапайым: Тыңдаңыз, түсінуге тырысыңыз. Яғни тыңдауға дейінгі дайындық жұмыстарының қажеті жоқ. Тыңдалымға үйретудің нәтижелі болуы мәтіннің дұрыс тыңдалуына да байланысты. Оның көлемі үйренушінің қабылдауына әсер етеді. 2-3 минуттық материалды І деңгейде үйренуші есінде толық сақтай алмауы мүмкін.Тыңдалым дағдысын қалыптастыру тілдің табиғи қолданысына, табиғи темпіне негізделуі қажет:

·        Мәтінді тіл иесінің сөйлеуімен әр түрлі дыбыстармен (шу, музыка, ән және т.б.) қабаттастыра беру керек;

·        сөйлеу темпінің табиғи сипаты сақталғаны дұрыс;

·        мәтінді дайындық кезеңінсіз бір рет ұсыну;

·        ауызекі сөйлеу тілі стиліндегі мәтіндерді ұсыну;

·        бақылау жұмыстарында әртүрлі тестерді ұсыну.

**Сөйлеу әрекетін дамытуға бағытталған жұмыстар**

Сөйлеу жаттығулары қабылдауға, ойлауға, еліктеуге және сөйлеу үлгілерін есте сақтауға бағытталып, тіл үйренушілерді белсенді сөйлеу әркетіне жетелейді. Қатысымдық жаттығулар дайындық жаттығуларынан бірсыпыра күрделі, олардышығармашылық жаттығулар деп те атау бар. Қазақ тілін ересектерге жеделдете үйретукезінде сөйлеу жаттығулары орта деңгейде өте жиі қолданылады, өйткені бұл жаттығуды орындау үшін тіл үйренушінің белгілі тілдік білімі, сөздік қоры, пікірлесу тәжірибесі болуы керек. Қатысымдық жаттығулар арқылы олардың бәрі де әрі қарай дамытылады, сондықтан мұнда да жаттықтыру әрекеті жалғастырылады, бірақ ол күрделену, дамыту, қалыптастырубағытында жүргізіледі.

 Қазақ тілінде тыңдауға тыңдау арқылы, сөйлеуге сөйлеу арқылы үйрену керек десек, ол мүмкіндіктерді жасау үшін сөйлеу әрекетін дамыту жаттығулары шынайы қарым-қатынас тудыруға бағытталуы тиіс. Сөйлеу әрекетін дамыту дегеніміз – тіл үйренушінің айтайын деген ойын ауызша және жазбаша түрде екінші адамға түсінікті етіп жеткізуіне мүмкіндік жасау.

**Зерттеудің теориялық әдістері**

Зерттеудің теориялық әдістері. Ең алдымен назар зерттелетін құбылыстардың, процестердің заңдылықтарын жинақтауға, анықтауға, қалыптастыруға бағытталады. Соңғы жылдары оқыту әдістемесінде жүйелі құрылымдық әдіс қолдана бастады. Оның мәнісі - зерттеу өзара байланысты элементтерден құрылған біртұтас жүйелерінде қаралады, элементтер арасындағы өзара байланыстылық пен қарым-қатынасқа басты назар аударылады. Осыған сәйкес оқыту әдістемесінде мұғалім мен оқушының арасындағы байланысты анықтау қажеттілігі туады (яғни оқыту мен білім алу), оқытудың мақсаттарымен, мазмұнымен, әдістері, құралдарымен, оқушылардың білімді қабылдауы, дамуы және тәрбиелену арасындағы  байланыстарды  анықтау қажет  болады

**Тіл мәдениеті** – тіл білімінің әдеби тілінің нормасы мен оның дамуын, сөйлеу тілімен қарым-қатынасын зерттейді. Тіл мәдениетінің тілдің басқа салаларынан айырмашылығы оның күнделікті өмірде тілдің қолдану, жазу, сөйлеу мәдениетімен жақсы қарым-қатынаста болуы. Тіл мәдениеті қамтитын тілдік норманың 3 түрі:

1. Тілдік норма (лексика, сөз жасамдық, грамматика, дыбысталу нормасы).

2. Этика – сөз нормалары (сөйлеу этикасының ережелері).

3. Коммуникативті норма (сөйлеу қарым-қатынасының тиімділік қағидалары).

     Сөйлеу мәдениеті орфоэпикалық нормаға негізделген. Күнделікті қарым-қатынаста сөйлеу мәдениетінің  негізгі қағидалары – сөйлеу әдебі, тыңдай білу әдебі, мәдениет мәйегі ескерілуі тиіс.

**Қазақ тілі сабағын жоспарлау**

Қазақ тілінен ұйымдастырылатын сабақ өзінің сипаты жағынан алуан түрлі болғанымен, олардың барлығы да белгілі бір жүйемен жүргізіледі. Ғылыми-әдістемелік еңбектерде сабақ мақсаты мен құрылымына қарай екі топқа бөлінеді: оқыту сабағы және тексеру сабағы. Оқыту сабағы: 1) жаңа материалды игерту сабағы; 2) біліктілікті қалыптастыру сабағы; 3) өткенді қайталау сабағы; 4) оқушылардың қатесімен жұмыс сабағы болып бөлінеді. Ал тексеру сабағы: тілдік іскерлікті тексеру сабағы, орфографиялық, пунктуациялық сауаттылықты тексеру сабағы және байланыстырып сөйлеуді тексеру сабағы болып бөлінеді.

**Білім беру технологиялары туралы түсінік**

Білім беру технологиясы туралы анықтамалар мен зерттеулер. Білім беру технологиясындағы оқушының, үйренушінің тұлғалық сапасын дамыту және құрумен байланысты болатын тәрбиелік аспект. «Оқыту технологиясы – белгіленген мақсатқа нәтижелі қол жеткізуді қамтамасыз етуде оқытудың формасы, әдістері мен құралдарын ашып көрсетіп, оқу бағдарламасында белгіленген оқытудың мазмұны жүзеге асырылады» (С.Әбенбаев). Оның құрылымы:

-         оқытудың мақсаты;

-         білім берудің мазмұны;

-         педагогикалық өзара әрекеттестіктің құралы (оқыту және мотивация), оқыту процесін ұйымдастыру;

-         оқушы, оқытушы;

-         әрекеттің нәтижесі (сонымен бірге кәсіптік даярлықтың деңгейі).

**Білім беру технологияларының жіктелуі**

Білім беру технологиясының жіктелуі: тұлғалық-бағдарлы білім беру технологиялары; дамыта оқыту технологиялары; ұжымдық өзара оқыту технологиялары; проблемалық оқыту.

**Қазақ тілін оқыту құралдары**

Қазақ тілін оқыту құралдары. Оқыту құралдары - білім алу, іскерлікті жасау көзі. Олар: көрнекі құралдар, оқулықтар, дидактикалық материалдар, техникалық оқыту құралдары, станоктар, оқу кабинеттері, зертханалар, ЭЕМ және ТВ, нақты объектілер, өндіріс, құрылыс.Оқулық теориясы, құрылу принциптері. Қазақ тілі бағдарламалары.

**Дидактикалық ойынның түрлері, сабақта қолдану жолдары**

Қазақ тілі сабағындағы көзделген мақсат - оқушыларға сабақта үйренген сөздерін ауызекі сөйлеуде, сөйлем құрамында дұрыс қолдана білуге үйрету. Ол үшін сабақта сергіту жаттығуларымен қатар жаңа тақырыпты меңгерту, өткенді пысықтау мақсатында білімді ойынмен ұштастырып, ойын түрлерін қолдану тиімді. Ойын - баланы әдептілікке, сауаттылыққа баулитын құрал. Сабақта ойындарды қолданудың түрлі жолдары бар. Ойын элементтерін пайдалану оқушылардың ой-өрісін, танымдық белсенділігін арттырады, алғырлықты, тапқырлықты дамытады. Ойын сабақтың басында – өткен сабақты еске түсіреді. Сабақтың ортасында – көңіл-күйін сергітеді, ерік-жігерін дамытады, сабаққа ынтасын арттырады. Сабақтың соңында - тақырыпты бекіту, сабақта алған білімдерін жинақтау мақсатын көздейді.

**Оқушы құзіреттілігін қалыптастырудың жолдары**

Құзірет – оқушының жеке және қоғам талаптарын қанағаттандыру  мақсатындағы табысты іс-әрекетіне қажетті білім дайындығына әлеуметтік тапсырыс. Құзыреттілік – оқушының әрекет тәсілдерін жан-жақты игеруінен көрінетін білім нәтижесі. Ақпараттық құзыреттілік – бұл жеке тұлғаның әртүрлі ақпаратты қабылдау, табу, сақтау, оны жүзеге асыру және ақпараттық – коммуникациялық технологияның мүмкіндіктерін жан-жақты қолдану қабілеті. Оқушылардың түпкілікті құзіреттіліктері – білім берудің жаңа  нәтижелер. Құзіреттілікті оқушының пән бойынша игерген білім, білігінің жинағы деп қабылдауға келмейді. Ол – оқу нәтижесінде өзгермелі жағдайда меңгерген білім, білік, дағдыны тәжірибеде қолдана алу қабілеті болып табылатын жаңа сапа.

**Өздік жұмысты ұйымдастыру әдістемесі**

Өзіндік жұмыс – оқушының күрделі іс-әрекеттерініғ бір түрі немесе оқу жұмыстарының арнайы бір формасы болып табылады. Шағын жинақты бастауыш мектепте оқу-тәрбие жұмыстарының ерекше көңіл аударатын бір саласы – оқушылардың өздігінен орындайтын жұмыстары. Бірнеше сыныппен жұмыс істейтін мұғалімнің негізгі педагогикалық міндеті – жеке сыныппен жұмыс істейтін мұғалімнің алдына қойған міндетпен бірдей. Ол да оқу жоспарын, бағдарлама талаптарын орындауға тиіс.

Өзіндік жұмыстардың нәтижелі болуы үшін алдымен «өзіндік жұмыс» деген ұғым нені білдіріп тұрғанын анықтап алу қажеттігі туады: біріншіден, өз бетінше жұмыс балалардың түрлі тапсырмаларды, жаттығуларды ешкімнің көмегінсіз орындаулары, екіншіден, мұндай жұмыстар балаларды ұқыптылыққа, тәртіптілікке, жинақылыққа, бақылай білуге тәрбиелейді.

Өзіндік жұмыс түрлерін ұйымдастыруда мынандай талаптарды орындау керек:

1. Өздігінен орындайтын жұмыстың мазмұны бағдарлама талаптарына сай

болуы керек;

1. Өзіндік жұмыс оқушылардың ойлау қабілетін дамытуға тиіс;
2. Өзіндік жұмыстың түрі, мазмұны әртүрлі болуы керек;
3. Әрбір орындалған өзіндік жұмыс тексеріліп, бағалануы керек.

Өздік жұмысты ұйымдастырудың шарттары мыналар:

* мұғалімнің нақты тапсырмалар (нұсқаулар) беруі;
* жұмысты орындаудың және аяқтаудың уақытын белгілеуі;
* мұғалімнің басқаруымен оқушылардың дербестігінің мөлшері, олардың жұмысты өз еркімен және қалауымен істеуі;
* оған әсер ететін мотивтер.

**Сыныптан тыс жұмыстарды ұйымдастыру және жүргізу әдістемесі**

 Сыныптан тыс тәрбие  жұмыс – тұлғаның әлеуметтік қалыптасуын қамтамасыз етуде оған жағдай туғызатын мұғалімдердің басшылығымен ұйымдастырылған және сабақтың мақсатымен өзара байланысты болып келетін тәрбие жұмысының дербес түрі. Ол әртүрлі тәрбие әрекеттерінің жиынтығы ретінде оқушыға кең көлемде тәрбиелік ықпал ете алады.Сыныптан тыс жұмыстардың негізгі мақсаты – сабақ үстінде жүзеге асыратын тәрбие міндеттерін толықтыру және тереңдету, олардың қабілеттерін неғұрлым толық ашу, белгілі бір нәрсеге қызығушылығы мен ынтасын ояту, қоғамдық белсенділіктерін шыңдау, бос уақытын дұрыс ұйымдастыруды көздейді.

**Жаңартылған білім беру мазмұны.** Жаңартылған білім беру мазмұнына көшу кезеңдері. Орта білім беру мазмұнын жаңартудың ерекшелігі. Орта білім беру мазмұнын жаңарту шеңберінде қолданылатын түйінді құжаттар. Жаңартылған оқу бағдарламаларының ерекшеліктері. Критералды бағалау жүйесінің оқу-әдістемелік негіздері, қалыптастырушы және жиынтық бағалау. Қазақ тілі пәні бойынша БЖБ және ТЖБ тапсырмаларын құрастыру әдістемесі.

**Қазақ тілі сабағын жоспарлау.** Жоспарлау ұғымы. Оқу үдерісін ұзақ мерзімді, орта мерзімді және қысқа мерзімді жоспарлар арқылы ұйымдастыру. Ұзақ мерзімді жоспардағы бөлімдер: тыңдалым және айтылым, оқылым, жазылым, әдеби тіл нормалары. ҰМЖ бөліміндегі оқу мақсаттары. Қысқа мерзімді жоспар құрылымы.

**Негізгі орта білім беру деңгейінің 5-9-сыныптарына арналған   
«Қазақ тілі» пәнінен жаңартылған мазмұндағы үлгілік оқу бағдарламасының құрылымы.** Оқу бағдарламасы Қазақстан Республикасы Үкіметінің 2012 жылғы 23 тамыздағы №1080 қаулысымен бекітілген Орта білім берудің (бастауыш, негізгі орта, жалпы орта білім беру) мемлекеттік жалпыға міндетті стандартына сәйкес әзірленген. Бағдарлама мазмұнында «Қазақ тілі» оқу пәнін оқытудың негізгі міндеттері, «Қазақ тілі» пәнінің мазмұнын ұйымдастыру (әр сыныптағы сағат көлемі), оқыту мақсаттарының жүйесі қамтылған. Оқу мақсаттары мұғалім мен білім алушыларға болашақ қадамдары жөнінде өзара ой бөлісуге, оларды жоспарлау мен бағалауға мүмкіндік беретін бірізділік пен сабақтастықты көрсететін 4 бөлімнен тұрады: тыңдалым және айтылым; оқылым; жазылым;әдеби тіл нормаларын сақтау.

**«Тыңдалым және айтылым» бөліміндегі бөлімшелер.** болжау; әртүрлі жанрдағы мәтіндерді талдау; мәтіннен ақпаратты анықтау; негізгі ойды анықтау; тыңдалым материалы бойынша жауап беру және бағалау; сөйлеу мәдениетін дамыту. Тірек сөздер арқылы тақырыпты болжау; негізгі ойды анықтау; негізгі және қосымша ақпаратты анықтау; қыстырма, қаратпа, одағай сөздер арқылы өз ойын білдіру.

**«Оқылым» бөліміндегі бөлімшелер.** Ақпаратты түсіну; мәтіннің стильдік ерекшелігін тану; мәтіннің жанрлық ерекшелігін ажырату; мәтін бойынша сұрақтар құрастыра білу; мәтіндерге салыстырмалы анализ жасау; оқылым стратегияларын қолдану; әртүрлі ресурс көздерінен қажетті ақпарат алу. Мәтіндегі негізгі және қосымша ақпаратты түсіну; лексиканың ауызекі сөйлеу және жазба стильдік айырмашылықтарын мәтін арқылы тану; хат, хабарлама, жарнама, нұсқаулық, хабарландырудың құрылымы, жанрлық ерекшеліктері; ауызекі сөйлеу стиліндегі мәтіндер; оқылым стратегияларын қолдану; қажетті ақапаратты таба білу.

**«Жазылым»** **бөліміндегі бөлімшелер.** Жоспар құру; әртүрлі жанрда мәтіндер құрастыру; жазба жұмыстарын әртүрлі формада ұсыну; эссе жазу; оқылым және тыңдалым материалдары негізінде жинақы мәтін жазу; мәтіндерді түзету және редакциялау. Мәтін бөлімдеріне (кіріспе, негізгі бөлім, қорытынды) жоспар құру; хат, хабарлама, жарнаманы жанрлық ерекшеліктеріне сәйкес жазу; сюжетті суреттер негізінде әңгіме жазу; эссенің бөлімдерін меңгеру (кіріспе, негізгі бөлім, қорытынды); мекен мен оқиғаны сипаттайтын не суреттейтін эссе жазу.

**«Әдеби тіл нормаларын сақтау бөлімі»** **бөліміндегі бөлімшелер.** орфографиялық норма; орфоэпиялық норма; лексикалық норма; грамматикалық норма; пунктуациялық норма. Орфографиялық норма: қазақ тілінің дыбыстар жүйесі; үндестік заңы; емле заңдылықтары; орфоэпиялық норма:ілгерінді, кейінді, тоғыспалы ықпал; лексикалық норма:сөздердің тура және ауыспалы мағынасы; көп мағыналы сөздер; синоним, омоним, антоним; грамматикалық норма:туынды сөздер; күрделі сөздер: зат есімнің мағыналық түрлері; сын есім, шырай категориясы; сан есім, мағыналық түрлері; төл сөз бен төлеу сөз, автор сөзі; пунктуациялық норма: төл сөз, төлеу сөз, автор сөзінің тыныс белгілерін дұрыс қолдану.

**5-9 сыныпқа арналған «Қазақ тілі» оқулығының құрылымы.** Оқулықтардағы бөлімдер атаулары және сөйлеу әрекетінің дағдысына (тыңдалым және айтылым, оқылым, жазылым, әдеби тіл нормалары) сәйкес қолданылатын оқу мақсатттары. «Арман ПВ», «Ата мұра», «Мектеп» баспасынан жарыққа шыққан «Қазақ тілі» оқулығындағы тапсырма шарттарының әр түрлілігі. Оқулықта бөлім атауына сәйкес ұсынылған мәтіндердің мазмұндық және танымдық сипаты.

**1 - Модуль. Қазақ тілінің салалары (фонетика, лексикология, морфология, синтаксис)**

1. Фонетиканың зерттеу обектісі, ғылым ретінде зерттелуі. Дыбыс, әріп, фонема. Дауысты, дауыссыз дыбыстар, олардың жіктелуі, емлесі
2. Үндестік заңы. Сингармонизм, сингармонизм заңына бағынбайтын қосымшалар. Ассимиляция.
3. Екпін, оның түрлері. Ой екпіні және инверсия. Сөз екпіні және олардың бір-бірінен айырмалары. Сөз екпіні, оның түрлері (динамикалық, музыкалық).
4. Лексикологияның зерттеу объектісі, мақсаты, зерттелуі.Лексикологияның салалары. Қолдану аясы шектеулі сөздер.
5. Фразеологизмдер. Фразеологизмдердің зерттелуі, түрлері.
6. Сөз құрамы және сөздік қор (тума лексика, кірме лексика). Сөздік құрамының толығу жолдары.
7. Зат есім, оның зеттелуі. Грамматикалық категориялары. Зат есімнің жекелік

көптік мағынасы, берілу жолдары, ерекшеліктері. Зат есімнің жіктелуі,

ерекшелігі.

1. Сын есім. Қазақ тіл білімінде сын есімнің зерттелуі. Сын есімнің мағынасы,

морфологиялық белгілері және қызметі, шырай категориясы.

1. Сан есім, құрылымы, мағыналық түрлері. Сан есімнің зерттелу жайы.
2. Есімдік, оның зерттелуі. Есімдіктің мағыналық түрлері. Есімдіктің

синтаксистік қызметі.

1. Етістіктің қазақ тіл білімінде зерттелуі. Лексика-грамматикалық сипаты,

Етістіктің грамматикалық категориялары, топтастырылуы.

1. Есімше, көсемше , жасалу жолдары, зерттелуі. Қимыл есімі, жасалуы, зат

есімдермен арақатынасы.

1. Шақ категориясы, зерттелуі. Шақ түрлері мен берілу амал-тәсілдері.
2. Үстеу, семантикалық сипаты, зерттелуі. Үстеудің мағыналық топтары.

Үстеудің синтаксистік қызметі.

1. Шылау, шылаудың зерттелу жайы. Шылаудың мағыналық

түрлері.Септеуліктер, демеуліктер, жалғаулықтар.

1. Сөздердің байланысу түрлері.Есімді тіркестер (матаса, меңгеріле байланысқан

есімді тіркестер). Етістікті тіркестер (меңгеріле байланысқан етістікті

тіркестер).

1. Анықтауыш, жалпы сипаты. Күрделі және үйірлі анықтауыштар.
2. Айқындауыш мүшелер.
3. Толықтауыш. Тұлғалық, мағыналық түрлері (тура, жанама). Пысықтауыш,

мағыналық түрлері

1. Жай сөйлемнің құрылымдық типтері (жалаң, жайылма, толымды, толымсыз.

Атаулы). Жақты, жақсыз сөйлемдер.

1. Құрмалас сөйлемнің жасалу жолына қарай түрлері. Салалас сөйлем

(жалғаулықты, жалғаулықсыз). Қазіргі қазақ тілі фонетикасының салалары мен басым бағыттары, зерттеу

әдістері

1. А.Байтұрсынұлының қазақ тілі фонетикасына қатысты тұжырымдары,

дыбыстарды жіктеу тәжірибесі

1. Тіл дыбыстарының жасалуы, сөйлеу аппараты, дыбысты қарастырудың аспектілері (анатомия-физиологиялық, акустикалық, лингвистикалық)
2. Буын түрлері (А.Байтұрсынұлы, Қ.Жұбанов, І.Кеңесбаев жіктеулері), буынның ығысуы мен жылысуы
3. Қазақ тіліндегі үндестік: буын үндестігі, тіл үндестігі және ерін үндестігі. Үндестік заңына бағынбайтын жағдайлар және оның қазақ тілі айтылымына ықпалы.
4. Қазақ тіліндегі фонетикалық құбылыстар жайлы С.Мырзабековтің пайымдаулары, фонетикалық құбылыстарға ұшырайтын дыбыстар
5. Жазудың маңызы мен қызметі
6. қазақ жазуының тарихы, көне әдеби мұралардағы тыныс белгілері
7. Ұлттық әліпби жасаудың алғышарттары мен маңызы, А.Байтұрсынұлы әліпбиінің құрамы, графикалық ерекшеліктері.
8. Латын әліпбиіне негізделген жаңа қазақ әліпбиі.

**2 - Модуль. Қазақ тілін оқыту әдістемесі**

1. Ұлттық білім беру саясатына шолу: Қазақстандағы орта білім беру және жаңартылған білім беру мазмұны, көшу кезеңдері

2. Орта білім беру мазмұнын жаңартудың ерекшеліктері: жаңартылған оқу бағдарламасы, оқу жетістігін критериалды бағалау жүйесі, үш тілді білім беруге көшу

3. Орта білім беру мазмұнын жаңарту шеңберінде қолданылатын нормативті құжаттар

4.Қазақ тілін оқытудың қағидасы (принциптері): ғылымилық, шамаға лайық жүйелілік, белсенділік, көрнекілік принциптері

5. Қазақ тілі бағдарламасы мен қазақ тілі оқулықтарының қалыптасу, даму жолдары

6. Жаңартылған білім мазмұнындағы жоспар түрлері (ҮОЖ, ҰМЖ, ҚМЖ)

7. Қазақ тілін оқытудағы әдіс-тәсілдер жүйесі және әдістер жіктемесі

8. Қазақ тілі сабағында қолданылатын «Аяқталмаған сөйлем», «Әдебиет лотосы», «Бас бармақ», «Бес саусақ» әдістерінің қалыптастырылатын дағдылары, жалпы сипаттамасы, жұмыс алгоритмі

9. Қазақ тілі сабағында қолданылатын «ДЖИГСО», «Екі түрлі түсініктеме күнделігі», «Үш жақты күнделік толтыру» әдістерінің қалыптастырылатын дағдылары, жалпы сипаттамасы, жұмыс алгоритмі

10. Қазақ тілі сабағында оқу мақсаттарымен жұмыс жүргізу жолдары

11. «Қазақ тілі» пәнінен жаңартылған мазмұндағы үлгілік оқу бағдарламасы, құрылымы, мазмұны

12. Қазақ тілі бағдарламасындағы оқыту мақсаттарының жүйесі

13. Қазақ тілі бағдарламасындағы тыңдалым және айтылым бөлімі, ондағы бөлімшелер (болжау, әртүрлі жанрдағы мәтіндерді талдау, мәтіннен ақпаратты анықтау, негізгі ойды анықтау, тыңдалым материалы бойынша жауап беру және бағалау, сөйлеу мәдениетін дамыту

14. Қазақ тілі бағдарламасындағы оқылым бөлімі және ондағы бөлімшелер (ақпаратты түсіну, мәтіннің стильдік ерекшелігін тану, мәтіннің жанрлық ерекшелігін ажырату, мәтіндерге салыстырмалы анализ жасау, мәтін бойынша сұрақтар құрастыра білу, оқылым стратегияларын қолдану, әртүрлі ресурс көздерінен қажетті ақпарат алу)

15. Қазақ тілі бағдарламасындағы жазылым бөлімі және ондағы бөлімшелер (жоспар құру, әртүрлі жанрда мәтіндер құрастыру, жазба жұмыстарын әртүрлі формада ұсыну, эссе жазу, оқылым және тыңдалым материалдары негізінде жинақы мәтін (компрессия) жазу, мәтіндерді түзету және редакциялау)

16. Қазақ тілі бағдарламасындағы әдеби тіл нормаларын сақтау бөлімі және ондағы бөлімшелер (орфографиялық, орфоэпиялық, лексикалық, грамматикалық, пунктуациялық норма)

17. «Қазақ тілі» пәнінен жаңартылған мазмұндағы үлгілік оқу бағдарламасын жүзеге асыру бойынша жасалатын ұзақ мерзімді жоспар: құрылымы, мазмұны

18. 5 сынып «Қазақ тілі» оқулығының құрылымы, оқулықтағы бөлімдерге сипаттама және берілген тапсырмалар жүйесі

19. 6 сынып «Қазақ тілі» оқулығының құрылымы, оқулықтағы бөлімдерге сипаттама және берілген тапсырмалар жүйесі

20. 7 сынып «Қазақ тілі» оқулығының құрылымы, оқулықтағы бөлімдерге сипаттама және берілген тапсырмалар жүйесі

21. 8 сынып «Қазақ тілі» оқулығының құрылымы, оқулықтағы бөлімдерге сипаттама және берілген тапсырмалар жүйесі

22. Қазақ тілі сабағында жүргізілетін жазба жұмыстар әдістемесі

23. Қазақ тілі бойынша БЖБ және ТЖБ тапсырмаларын жасау әдістемесі

24. Қазақ тілі сабағындағы қалыптастырушы бағалау және кері байланыс

25. Қазақ тілі сабағындағы кері байланыс: «Ой күмбезі» тәсілі

26. Қазақ тілі сабағындағы кері байланыс: «SMS – хабарлама» тәсілі

27. Қазақ тілі сабағындағы танымдық мақсаттарды қою мен анықтау мәселелері (Блум таксономиясы бойынша)

28. Қазақ тілі сабағындағы ойлау деңгейлеріне сәйкес сұрақ үлгілері (Блум таксономиясы бойынша)

29. Қазақ тілі сабағындағы критералды бағалау жүйесінің оқу-әдістемелік негіздері

30. ТЖБ тапсрымалары бойынша баға есептеу механизмі

**Әдебиеттер тізімі**

**«Қазақ тілі» пәні бойынша ұсынылатын әдебиеттер**

1. Аханов К. Грамматика теориясының негiздерi : Оқу құралы - Павлодар: С. Торайғыров ат. ПМУ, 2010.- 286 б.

2. Бейсенбаева К. Қазіргі қазақ тілінің фонетикасы. – Алматы, 2015.-188 б.

3. Жұбанұлы Қ. Қазақ тіл білімінің мәселелері. - Алматы, 2013. - 640 б.

4. Қайдар Ә. Ғылымдағы ғұмыр. І-Ү том. Алматы, 2014.

5. Жанпейісова Н.М. Когнитивная лингвистика. Учебное пособие. – Актобе, 2015. -269 стр.

6. Нұрдәулетова Б.И. Когнитивтік лингвистика. Оқулық. – Алматы, 2014. -312 б.

**7. Жүнісбек Ә.Қазақ тіл білімінің мәселелері.** –Алматы, Абзал-Ай, 2018.-368 б.

8. Сарыбаев Ш. Қазақ тіл білімінің мәселелері. – Алматы, Абзал-Ай, 2014. -640 б.

9. Қайыржан К. Сөз сандық. Қазақтың көне сөздері. – Алматы, 2013. -480 б.

10. Авакова Р.А. Түркі филологиясына кіріспе: Оқу құралы- Алматы: Қазақ университетi, 2013.- 332 б.

11. Айдаров Г. Көне түркi жазба ескерткiштерiнiң тiлi.- Павлодар: С. Торайғыров ат. ПМУ, 2010.- 230 б.

12. Қалиұлы Б. Тіл білімінің жаңа бағыттары: концепт, прагматика, дискурс, мәтін. – Алматы: Мемлекеттік тілді дамыту институты, 2012. -158 б.

13. Айтбайұлы Ө. Қазақ тіл білімінің терминологиясы мәселелері. Т-1 - Алматы: Абзал-Ай, 2013.- 400 б.

14. Сарыбаев Ш. Қазақ тіл білімінің мәселелері. – Алматы, 2014. – 640 б.

15. Әбдікәрім Т.М. Қазақ тіл білімінің ғылыми зерттеу негіздері: Оқу құралы – Алматы: Эверо, 2014.- 284 б.

16. Әбілқасымов Б. XIX ғасырдың екінші жартысындағы қазақ әдеби тілі. – Павлодар: С. Торайғыров ат. ПМУ, 2010.- 256 б.

17. Байтұрсынұлы А. Қазақ тіл білімінің мәселелері - Алматы: Абзал-Ай, 2013.- 640 б.

18. Исаев С. Қазақ тіл білімінің мәселелері - Алматы: Абзал-Ай, 2014.- 640 б.

19. Кеңесбаев І. Қазақ тіл білімінің мәселелері - Алматы: Абзал-Ай, 2014.- 640 б.

20. Қордабаев Т. Жалпы тiл бiлiмi - Павлодар: С. Торайғыров ат. ПМУ, 2010.- 234 б.

21. Маманов И. Қазіргі қазақ тілі - Павлодар: С. Торайғыров ат. ПМУ, 2010.- 184б.

22. Өмірәлиев Қ. Қазақ тіл білімінің мәселелері- Алматы: Абзал-Ай, 2014.- 640 б.

23. Сағындықұлы Б. Қазақ тілі лексикасы дамуының этимологиялық негіздері - Павлодар: С. Торайғыров ат. ПМУ, 2010.- 262 б.

24. Сайрамбаев Т. Қазақ тіл білімінің мәселелері -Алматы: Абзал-Ай, 2014.- 640 б.

25. Сүлейменова Ж. Қазақ тілін оқыту әдістемесінен қысқаша анықтағыш сөздік .- Алматы: Эверо, 2014.- 240 б.

26. Елубаева Р.С. Қазақ тілі мен әдебиетін оқытудың кейбір мәселелері: Оқу құралы .- Алматы: Эверо, 2014.- 168 б.

27. Әлісжан С.Қ. Ғылыми дискурстың танымдық негіздері. Коммуникативтік-прагматикалық аспект: Оқу құралы .- Алматы: ТехноЭрудит, 2018.- 168 б.

28. Әлісжан С.Қ. Ғылыми дискурстың танымдық негіздері. Коммуникативтік-прагматикалық аспект: Оқу құралы.- Алматы: ТехноЭрудит, 2018.- 168 б.

**«Қазақ тілін оқыту әдістемесі» пәні бойынша ұсынылатын әдебиеттер**

1. Аханов К. Грамматика теориясының негiздерi : Оқу құралы - Павлодар: С. Торайғыров ат. ПМУ, 2010.- 286 б.

2. Бейсенбаева К. Қазіргі қазақ тілінің фонетикасы. – Алматы, 2015.-188 б.

3. Жұбанұлы Қ. Қазақ тіл білімінің мәселелері. - Алматы, 2013. - 640 б.

4. Қайдар Ә. Ғылымдағы ғұмыр. І-Ү том. Алматы, 2014.

5. **Жүнісбек Ә.Қазақ тіл білімінің мәселелері.** –Алматы, Абзал-Ай, 2018.-368 б.

6. Сарыбаев Ш. Қазақ тіл білімінің мәселелері. – Алматы, Абзал-Ай, 2014. -640 б.

9. Қайыржан К. Сөз сандық. Қазақтың көне сөздері. – Алматы, 2013. -480 б.

10. Сарыбаев Ш. Қазақ тіл білімінің мәселелері. – Алматы, 2014. – 640 б.

11. Әбдікәрім Т.М. Қазақ тіл білімінің ғылыми зерттеу негіздері: Оқу құралы – Алматы: Эверо, 2014.- 284б.

12. Байтұрсынұлы А. Қазақ тіл білімінің мәселелері - Алматы: Абзал-Ай, 2013.- 640 б.

13. Исаев С. Қазақ тіл білімінің мәселелері - Алматы: Абзал-Ай, 2014.- 640 б.

14. Кеңесбаев І. Қазақ тіл білімінің мәселелері - Алматы: Абзал-Ай, 2014.- 640 б.

15. Өмірәлиев Қ. Қазақ тіл білімінің мәселелері- Алматы: Абзал-Ай, 2014.- 640 б.

16. Сайрамбаев Т. Қазақ тіл білімінің мәселелері -Алматы: Абзал-Ай, 2014.- 640 б.

17. Жапбаров, А. Мектеп оқушыларының тіл мәдениетін қалыптастыра оқытудың ғылыми-әдістемелік негіздері.- Алматы: Эверо, 2015.- 240 бет.

18. Рахымов, Б.С. Қазақ тарихи жырларының поэтикасы: Монография.- Алматы: Эверо, 2015.- 320 б.

19. Елубаева Р.С. Қазақ тілі мен әдебиетін оқытудың кейбір мәселелері: Оқу құралы .- Алматы: Эверо, 2014.- 168 б.

20. Мәңгілік ел. – Оқулық./М.Б.Қасымбеков., С.Ж.Пралиев, К.К. Жампеисова және т.б.) – Алматы:Ұлағат, 2015 -336 б.

21. Жапбаров А. Қазақ тiлiн оқытудың тәжірибелік әдіс-тәсілдері: мазмұндама жүргізу. 13- кітап.- Алматы: Эверо, 2015.- 192 б.

22. Қазақ тiлiн оқытудың тәжірибелік әдіс-тәсілдері: шығарма жаздыру әдістемесі. 11- кітап.- Алматы: Эверо, 2015.- 236 б.

23. Қадашева Қ. Қазақ тілін оқыту әдістемесі.- Алматы: Мұрагер, 2015.- 176 б.

24. Сүлейменова Ж. Қазақ тілін оқыту әдістемесінен қысқаша анықтағыш сөздік .- Алматы: Эверо, 2014.- 240 б.

25. Елубаева Р.С. Қазақ тілі мен әдебиетін оқытудың кейбір мәселелері: Оқу құралы .- Алматы: Эверо, 2014.- 168 б.

26. Әлісжан С.Қ. Ғылыми дискурстың танымдық негіздері. Коммуникативтік-прагматикалық аспект: Оқу құралы .- Алматы: ТехноЭрудит, 2018.- 168 б.

27.Әлісжан С.Қ. Ғылыми дискурстың танымдық негіздері. Коммуникативтік-прагматикалық аспект: Оқу құралы.- Алматы: ТехноЭрудит, 2018.- 168 б.

28. <https://mhelp.kz/skachat-elektronnye-uchebniki-kazahstan>. 5-11-сыныптарға арналған «Қазақ тілі» пәнінен жаңартылған мазмұндағы электронды оқулықтар